
15 September 1929. 


Die Bril van De Kerkbode. 


Toe die Gemeente van Potchefstroom in 1927 
sy vyfentagtigste verjaarsdag gevier het, is daar op 
versoek van die Kerkraad `n brosjure deur die teens- 
woordige Hoofredakteur van De Hervormer, uitge- 
gee, waarin 'n kort oorsig van die geskiedenis van 
die Gemeente gegee is. In die brosjure, wat later in 
De Hervormer oorgeneem is, is daar nadruk gelê op 
die feit, dat die grootste deel van die Kaapse Kerk- 
like outoriteite die Groot 'Trek nie simpatiek ge- 
sind was nie, en in baie opsigte selfs die onsimpa- 
tieke bejegening van die Engelse Regering gesteun 
het, wat gemaak het, dat die Voortrekkers in Trans- 
vaal, waar geen Britse vlag gewaai het nie, soos in 
die Vrystaat gedurende die jare 1848—1854, groten- 
deels van die Kaapse Kerk vervreem is. Die Engels- 
gesinde houding van die Kaapse Kerklike outoriteite 
in die dae moet dan ook in aanmerking geneem word 
as mens iets van die verloop van die Kerklike sake 
gedurende, die. vroegste tye in Transvaal wil ver- 
staan. 


In De Kerkbode van 7 November 1928 het sy 
Redakteur teen hierdie beskouing protes aange- 
teken, en gevra of daar onder sy lesers persone is, 
wat in die besit is van die historiese bewysstukke, 
om ons beweringe te weerlê, en die ,,eer” van die 
Kaapse Kerk daarmee te dien. Niemand het totdus- 
ver in De Kerkbode hierdie bewysstukke gelewer nie. 
Ons het egter in die Kerk Almanak van hierdie jaar 
op bls. 160-174 dieper op die saak ingegaan, en 
enige bewysstukke gelewer om ons beweringe te 
staal. Sover ons weet het De Kerkbode nooit hier- 
die artiekel van die Almanak bespreek nie. Ons het 
daarin gewys, dat dit doodgewoon dwaasheid is, om 
te maak asof die ,,eer” van die Kaapse Kerk in die 
gedrang sou kom, deurdat die Skotse predikante en 
baie Afrikaners uit die dae, as kinders van hulle tyd, 
Engelsgesind was. Die Anmneksasie van 1877 en 
die daarop gevolgde eerste Vryheidsoorlog, die be- 
rugte jamesonstrooptog en die twede Vryheidsoorlog 
het nog nie plaasgevind nie, en die Volksbewussyn 
het in die Kaap Kolonie nog nie tot ontwaking gekom 
nie. Eers 'n latere geslag sou die Groot Trek ver- 
Staan en daarmee simpatiseer, Dit is dus gladnie `n 
slegmakery van die Kaapse Kerk nie, om te WYS Op 
die houding, wat in 1837 en later ingeneem is, `n 
houding, wat welgevallig was in die oë van die Britse 
Goewerneur. Die houding het die loop van sake in 
Transvaal beinvloed, en as mens daar geen rekening 
mee hou nie, kan mens ook nie iets van die Kerklike 
ontwikkeling verstaan nie, en daaroor oordeel nie. 


62 DE HERVORMER. 





Die Eerw. Heer Dreyer verstaan en begryp dit, en 
kan daaroor oordeel. 

Dit is ons egter `n raaisel, hoe die Redakteur van 
die Kerkbode in die uitgawe van 4 September dit 
durf sê, dat die boek van die Heer Dreyer sy siens- 
wyse regverdig. Reeds in sy woord voor af sê die 
Heer Dreyer letterlik die volgende:,,Die Trek is mis- 
verstaan sowel deur die [egering as die Kerk van die 
lyd. Eers nou, na byna honderd jaar, begin ons die 
betekenis van die Trek en al sy gevolge in hul regte 
perspektief te begryp. Ek noem die misverstand 
deur die Kerk. Dat dit bestaan het, blyk uit die 
houding wat deur hom teenoor die Trek aangeneem 
is en die oordeelvelling van buitestaanders tenopsigte 
van die houding. ln hierdie verband is die Kaapse 
Kerk baie ten laste gelê, as sou hy naamlik uit wille- 
keur vyandig gesind gewees het en die geestelike bc- 
lange met opset verwaarloos het.” 

Die Redakteur van De Kerkbode het met 'n ver- 
keerde bril gelees, om te wil sê, dat die boek van die 
Heer Dreyer sy sienswyse bevestig. Die Heer Gus- 
tav Preller, een van die allerbeste kenners van die 
geskiedenis van die Groot Trek, wat nie alleen die 
geskiedenis daarvan ken nie, maar ook die gevoelens 
jan die Trekkers verstaan, het in Ons Vaderland 
van 5 September die boek van die Heer Dreyer be- 
spreek, en sê in die bespreking in verband met die 
houding van die Kaapse Kerk teenoor die Trek, soos 
ons dit in die boek van die Heer Dreyer leer ken, 
die volgende: ,,Dit gaan nie meer aan om die on- 
pa 7iottiese van die houding langer te wil ontken 
nie.” Elders in hierdie uitgawe druk ons die hele 
bespreking van die Heer Preller ai. Die beste wat 
die leser kan doen, is om die boek van die Heer 
Dreyer te koop, te lees en self te oordeel. 

Dis jammer, dat die Redakteur van De Kerk- 
bode met `n magspreuk die geskiedenis wil rekon- 
strueer. Die lesers van De Kerkbode, vir sover as 
wat hulle nie met die boek van die Heer Dreyer sal 
kennis maak nie, word nou onder die valse indruk 
gebring, dat die Redakteur van De Hervormer lekker 
ongelyk gekry het, terwyl die teenoorgestelde die 
geval is. Die predikante van die Ned. Gerei. en van 
die Ned. Herv. of Geref. Kerk lees De Hervormer 
byna nie, en is daarom so min op die hoogte met 
die Hervormde Kerk en so onkundig met wat ons 
skryf. De Kerkbode word veel meer in die Her- 
voimde pastorieë gelees aswat dit andersom die ge- 
val is. Vir `n goeie verstandhouding is dit nood- 
saaklik om mekaar te leer ken, en te verstaan. Vir 
die goeie verstandhouding is dit ongewens om met 
magspreuke mekaar in die hoek te wil sit, want dit 
help tog niks nie. 

Ons sal `n reeks artiekels oor die boek van die 
Heer Dreyer gee, en meer as wat ons oorspronklik 

van plan was, sal ons wys op die onsimpatieke 
houding en Engelsgesinde neigings in die Kaapse 
Kerk van daardie dae. Dit is nie met die doel om 
sleg te maak nie, maar omdat die Redakteur van De 
Kerkbode die mense onder `n verkeerde indruk Wi 
bring. Wat gebeur het, byna honderd jaar gcleie, 
het nou eenmaal gebeur, en ons kan dit selfs met 
magspreuke nie verander nie. 

Nadat ons bowestaande geskryf het, het ons die 
bespreking van ,Die Burger” gelees. Ons druk dit 
saam met die van die Heer Preller van ,Ons Vader- 
land” af. Ja, die Redakteur van ,,De Kerkbode” 
het met `n ou stukkende bril gelees! 


EES EE EE EE 


Nuwe Intekenare. 


Scdert ons laaste mededeling het ons van die 
volgende persone nuwe intekenare gekry: Mnr. F. 
Boltman 59; Ds. L. E. Brandt 3; Mnr. A. |]. S. van 
Zijl 8; Ds. P.. Wi MentersêsDsa EE. |. Dreyer ii; 
Di &. P. Engelbrechti2;: MuisiF: &:r]. Preteiinsiz, 
Mnr. C. ]. Broodrijk 1; Mnr. |. J. Venter 1; Ds. Joh. 
Dreyer 1; Mnr. G. |. Engelbrecht 1; Mnr. F. W.C. 
Buitendag 1; tesame 84. 

Ons bly die persone van harte dankbaar. Hier- 
die lys bevat slegte nuus vir Ds. 1. Dreyer, want 
daaruit blyk, dat hy deur Mnr. Boltman van Heidel- 
berg van die ereplek gestoot is; Mnr. Boltman het 
nou die meeste nuwe intekenare gestuur. Nou moet 
maar probeer word om hom weer te wen. Die Ok- 
tober-Nagmale nader, en dan is daar `n pragtige ge- 
leentheid, om die saak van ,,De Hervormer” weer 
kragtig onder die aandag te bring en nuwe inteke- 
naars te werf. Ons het in die laaste tyd verbasend 
vooruitgegaan, maar ons moet nie verslap nie, en 
sorg, dat die groei aanhou. Dis alleen jammer, dat 
in sommige Gemeentes nog niks gedaan is nie. Stel 
al die predikante dan nie belang in ons Kerklike 
orgaan nie? 


SE s ER EER EE EE 


@EEISIEER 


PIET RETIEF. Met hartelike dank ontvang vir hier- 
die Gemeente van — 


richardsftonteim oi oe N La ES ON 0 

Vietenigimotserae ME AG is HON 0 

Heilbron .. Ee ER ed Ak ed EE N AE NAG 
Wie volg? C. H. Rautenbach, Konsulent. 


HERVORMER. Op die 5de September het `n inteke- 
naar aan die Firma de Bussy 'n posorder van 2/6 gestuur 


vir agterstallige intekengeld sonder sy naam en adres te 
vermeld. Die posorder is uitgeneem te SUKKELAAR en 
die nummer is 5B5/c, 948 533. 

Sal die sender a.u.b. sy naam en adres opgee aan die 
Administrateur, Bus 1219, Pretoria. 

BOEKE DEUR DIÉ KERK UITGEGEH. 
Lesers word verwys ma die pryslys van boeke ver- 
skynende op die buite omslag van hierdie blad. 
Skriba's sal goed doen om dit uit te knip en te be- 
waar aangesien die kennisgewing nie in elke uitgawe 
kan verskyn nie. 


ALMANAK 1980. 

Nogmaals wil ons die Skriepa's van die Gemeentes, 
wat nog nie hulle opgawes vir die Almanak van 1930 ge- 
stuur het nie, daaraan herinner dat die bepaalde tyd 
reeds lang verstreke is. Verlang die Gemeentes dan nie 
dat hulle opgawes ook in die almanak sal verskyn nie? 


Stuur tog die opgawe a.s.b. Die drukkers kan nie lan- 
ger wag nie. 


T. EF. J. Dreyer. 


I 





RING VAN ZEERUST. 
SONDAGSKOOLKONFERENSIE. 


Mak ek nogmaals bogemelde konferensie, wat (D.V.) 
sal gehou word op Ventersdorp van Vrydagaand 27 Sep- 
tember tot Sondagaand 29 September, e.k., met nadruk 
onder die aandag bring van die gemeentes van die Ring 
van Zeerust. Ons verwag van al die Ringsgemeentes 
afgevaardigdes. Stuur die name so gou moontlik a.s.b., 
met vermelding van “Mnr.” of “Mej.”, aan ondergete- 
kende, sodat vir losies gesorg kan word. Die program 
van werksaamhede is belangrik en leersaam. 


Daniel F. Erasmus, 


Ventersdorp. Voors. v. d. Ring. v. Zeerust. 


oo Rerkelike 


Bericktfen.. 





ERASMUS. Daar was `n biesonder goeie opkoms 
toe proponent Joachim Prinsloo, seun van ons ouderling 
Gert Prinsloo, op 1 September sy proefpreek gelewer 
het voor die professore dr. Greyvenstein, dr. Engelbrecht 
en dr. Gemser. Ook die plaaslike leraar, Ds. Rauten- 
bach en ander teologiese studente was teenwoordig. Die 
tekswoorde was: Joh. 7 vs. 87: “fo iemand dorst, die 
kome tot Mij, en drinke.” 

Die namiddagdiens werd waargeneem deur prof. dr. 
Gemser, na aanleiding van 2 Kon. 6 verse 1-6 (veral 
vers 6). 

Ook werd `n kindjie gedoop. 

Die gemeente het ook met blydskap verneem van 
die geboorte van Ds. en Mev. Rautenbach se eerste seun- 
tjie, en wens dat die ouers nog veel blydskap van hulle 
kindjie sal hê. 

- N GE G: 





PROEFPREKE. Die volgende 'Teol. studente het 
onder voorsitting van Prof. Dr. J. H. Greyvenstein en dic 
ander Professore in die afgelope weke hulle proefpreke 
gehou: 

P. Smit, B.A., op 10 Aug. te Heilbron. 

E. $. Mulder, BA., op 18 Aug. te Pretoria. 

J. v. d. Berg, BAA., op 25 Aug. te Pretoria. 

J. J. Prinsloo, B.A., op 1 Sept. te Erasmus, 

LAGEVELD. Op die 17 en 18 Augustus het ons 
Nagmaal gehad op Duiwelskloof. Ds. Prinsloo was in 
ons midde, en saam met hom het ook nog twee ouder- 
linge gekom, een van Rustenburg en een van Waterberg, 
wat ons hoog gewaardeer het. Die opkoms was nie van 
die beste nie, wat jammer is, want die preke net by die 
aanwesiges ingang gevind. Daar is twee ouderlinge en 
twee diakene voorgestel. Die volgende Nagmaal sal D.V. 
op 16 en 17 November wees. Daar sal dan ook `n kon- 
sert wees met die doel om stoele en banke in die kerk 
te kry. 

ZS BE 





HEILBRON. Sondag 11 Augustus het die Ned. Her- 
vormde Gemeente alhier Nagmaal gevier. Dit was `n 
merkwaardige gebeurtenis. Ook het dit gelyk of die na- 
tuur meegehelp het om die gebeurtenis `n volslae sukses 
te maak. Dit was heerlike sonneskyn en stil, en die ge- 
meente was rykelik geseen. Alles was so buitengewoon 
dat die dae van 10 en 11 Augustus nie maklik vergeet sal 
word nie. 

Ten eerste het die gemeente die voorreg gehad om 
`n seun van hierdie distrik, mnr. Paul Smit, in sy midde 
te hê by welke geleentheid hy Saterdagaand sy proef- 
preek gelewer het in teenwoordigheid van sy ouers, 
famielie, en die van sy leermeesters, t.w. prof. dr. Grey- 
venstein, prof. dr. Engelbrecht en prof. dr. Gemser, en 
drie van die oudste studente van die Uniwersiteit. Die 
kerk was stampend vol. Almal het aandagtig geluister 
na die rede uit Kolossense 2 vss. 6 en 7, oor die woorde: 
“Gelyk gy dan Christus Jezus, den Heere hebt aangeno- 
men, wandelt alzoo in Hem.” Die woorde het `n diepe 
indruk gemaak, en die aandagtige gehoor het met spanm- 
nende aandag geluister. Almal het onder die indruk ge- 
kom en in stilte vir mnr. Paul Smit alle seen toegewens. 

Vrydagaand het dr. Engelbrecht, vergesel van ds. en 
mev. L. E. Brandt, van Vereniging, per motor hier aan- 
gekom, toe die dokter 'n interessante lesing met kalklig- 
vertoning in die Stadsaal gehou het oor Kerkgeskiedenis. 
Jammer dat die opkoms so klein was, miskien te wyte 
aan die voorafgaande koue weer. Almal wat teenwoor- 
dig was het egter die mededelings ten seerste geniet, 
en uit die lesing het die spreker verduidelik dat die Her- 
vormde Kerk die oudste kerk was. Kenmerkend is dit, 
dat daar nog so baie Afrikaners is wat weinig of niks 
van die Kerkgeskiedenis af weet nie, en hoe jammer dat 
so baie die lesing van dr. Engelbrecht gemis het. Diep 
in die verlede het die spreker gepeil, en van begin tot 
die einde was dit 'n boeiende verhaal. Stoere voortrek- 
kers werd op die doek vertoon, gewoontes van vroere dae 
het uitgeblink, maar in alles was die godsdiens die lig op 
die pad, en alhoewel daar verskil bestaan het onder die 
volk oor godsdienstige sake, en daar ook skeiding gekom 
het, was almal tog maar besiel om volgens eie oortui- 
gings die God van die vadere te dien, 

Saterdagnamiddag het dr. lngelbrecht die voorbe- 
reidingsdiens gelei, en het sy gehoor in die Kerk geboei 
oor die woorde in Jeremia 14 vs. 8. 

Saterdagaand het mnr. Paul Smit sy proefpreek ge- 
lewer, en Sondagmore werd die Nagmaalsdiens gelei deur 
prof. dr. Greyvenstein. Sy tekswoord was uit Mattheus 
28 vs. 11. Die bediening van die Heilige Avondmaal by 
die vier tafels werd om die beurt waargeneem. Sondag- 
middag was kinderdoop en die diens, onder leiding van 
prof. dr. Gemser, het weer 'n groot skare getrek. Sy 
tekswoord was uit Markus 10 vs, 14, hoedat Jesus sy 

disiepels dit kwalik geneem het omdat hulle die kleine 
kindertjies hinderde om na Hem te kom. Daarna werd 
drie kindertjies die heilige doop toegedien deur ds. L. 
E, Brandt. 

Sondagaand werd die slotdiens waargeneem deur ds 
Brandt. Sy tekswoord was oor die woorde uit Mattheus 
17 vss. 24 tot 927. By hierdie geleentheid werd ook twee 
attestate van lidmaatskap in die gemeente voorgelees. 

So het die gemeente 'n heerlike tyd geniet. Mag 
die woorde wat deur die verskillende dienaars van die 
Woord aan ons gebreng is by ons bly, en hierdie feeste- 
like geleentheid nie lig vergeet word nie. Dat was 'n 
groot voorreg vir'n klein gemeente soos Heilbron. Mag 
God ons kerk seen en Sy dienaars nog lang spaar, is ons 
harte wens. 

'n Buitediens sal gehou word op die 20ste Oktober 
in die afdeling van Oudl. Josua v. d. Merwe, Blesbok- 
fontein. Die volgende Nagmaal is bepaal vir 9 en 10 


November. 
J. H. Habig. 

Ds. T. F. J. DREYER. 

292 Sept. Standerton en om 2.30 n.m. te lTrenedale. 

929 Sept. te Vlakfontein, wyk van oudl. Riekert, 10 
v.m. en 2 n.m. 

5 en 6 Okt. Nagmaal te P. Maritzburg. 

18 Okt. Standerton en om 92.80 n.m. te Platrand. 

20 Okt. te N. Denemarken(, wyk van oudl. Heyneke, 
om 10 v.m. en 2 n.m. 

96 en 27 Okt. Nagmaal te Standerton. 

Saterdag 38 uur n.m. Voorbereidingsdiens. 

Sondag om 10 v.m., 3 n.m. en 7.80 n.m. 

3 Nov. te Blesbokspruit, wyk van oudl. G. Engel- 
brecht, 10 v.m. en 2 nm. 
Ds. P. W. VENTER. 

922 Sept. v.m. te Sandspruit, n.m. te Volksrust. 

6 Okt. v.m. te Wakkerstroom, n.m. te Volksrust. 
138 Okt. vm. en n.m. te Volksrust (Doopdiens). 
19 en 20 Okt. Nagmaal te Memel. 





Doch gij zijt rijk....Openbaring 2:9 Tussesin. 
Om rijk te word is die stille hoop van vele. 


Dit is die doel van die lewe vir duisende. Dit is 
die begeerte van o sovele mense. Menigeen sou wel 
alles wil opoffer als hy dit maar sover kan breng 
dat hy ryk kan genoem word. 

Die woord van ons oordenking praat ook van 
rykdom. Die gelowige word die stellige verseke- 
ring gegee dat hy ryk is. Dit is egter `n ander ryk- 
dom dan die waarnaar die meeste mense verlang. 
Dit is nie die rykdom wat bestaan in die veelheid 
van inkomste nie, maar dit is `n rykdom wat bestaan 
in die besit van geestelike goedere. Dit is 'n ryk- 
dom wat verenigbaar is met die grootste armoede 
op stoflik gebied. Die armste mens kan die ryk- 

dom verkry. Maar juis daarom is die rykdom waar- 
van hier sprake is nie by die wêreld gewild nie. Selfs 
die gelowige besef nie altyd reg haar waarde nie, an 
twyfel soms of die versekering heelmaal waar is. 

OT hierdie versekering waar is? Wat 'n segen 
is nie die lig vir die mens nie. `n Mens kan wel alles 
besit, rykdom, eer, gesondheid, maar als hy ge- 
doemd sou wees om in voortdurende duisternis te 
lewe, sou hy die ellendigste van alle mense wees. 
Hy sou wel alles wil gee in ruil vir die voorreg om 
die lig te aanskou en geniet. Wat dit beteken om 
blind te wees, kan geen mens wat die volle gebruik 
van sy oë het, besef nie. 

Die mens wat buite die lig van die Evangelie 
in duisternis rondtas mag rykdom, eer en gesond- 
heid besit, tog bly hy die ellendigste van alle mense 
daar hy geestelik blind is, en als sy gewete een- 
maal ontwaak, sal hy wel alles in ruil wil gee vir 
die voorreg om die lig van die Evangelie te aanskou 
en geniet. Niks sou hom beweeg nie om die rykdom 
van Gods genade te verruil vir die donkerheid van 
ongeloof en sonde. 

OT die versekering waar is? 

Wat `n voorreg is dit vir die mens om in 'n 
skone en mooie omgewing te woon. (Geen regskape 
mens sal graag in `n vuile en slordige huis woon, 
vuile en slordige klere dra nie. Geen fatsoenlike mens 
kan hom in so'n omgewing ooit gelukkig voel nie. 
Selfs diere voel gelukkiger als hulle skoon is. Vreemd 
is dit egter, dat die mens wat so gesteld is op die 
skone en reine van sy omgewing en uiferlike, hom 
dikwels weinig bekommer oor die onreine in sy bin- 
nenste, van sy hart en gewete. Deur die bloed van 
Kristus is die gelowige egter gereinig. Die sonde 
heers nie meer in hom nie; hy is vrygemaak van die 
diensbaarheid van die sonde. Nie alleen sover dit 
die uiterlike betref nie, sy omgewing, sy huis, sy per- 
soon, maar ook sy hart , sy gewete is rein. `n Ryk- 
dom wat hy voor geen aardse skatte sou wil verruil 
nie. 

Of die gelowige ryk is? 

Daar is seker min mense wat graag sou wil 
sterf sonder die hoop dat hulle, soals dit gewoonlik 
gesê word, naar die Hemel gaan. (Gedurende sy 
lewe bekommer die mens hom gewoonlik heel wei- 
nig oor die vraag wat na hierdie lewe sal volg. So- 
lang alles, voor sover dit sy lewe hier op aarde 
betref, goed gaan, solang hy verseker is, dat dit 
hom op aarde nooit sal ontbreek aan die middele 
om hom in staat te stel, om die genoeë wat die lewe 
aanbied, te geniet nie, meen hy dat hy ryk is. Rykdom 
is dit vir hom als hy van dag tot dag, in goeie ge- 
sondheid verkeer, genoeg geld het om die vraag 
wat sal ek eet, wat sal ek drink, waarmee sal ek 
my klee, oorbodig te maak. Als hy ook nog maar 

daarby het om die weelde van die wereld te kan 
verkry. Als egter die einde nader, hoe arm voel 
hy hom dan. Hoe bitter weinig vermag dan sy ryk- 
dom. Hoe arm en verlate gevoel hy hom dan, als 
hy staan aan die rand van 'n ander lewe, en hy mis 
die geloof, die versekering van die gelowige. Dan 
sien die mens eers waarlik die dinge in hul regte 
lig. Hoe opvallend arm en ledig is dan die lewe, 
wat by volle gesondheid so ryk aan genoegens, aan 
weelde gewees het. Die lewe sonder geloof, sonder 
God, buite Sy gemeenskap. Wat sou die arme son- 
daar nie graag alles wil gee nie om die geloof, die 
sielerus, die hoop, wat God die gelowige skenk, 
deelagtig te wees. Wat is die gelowige ryk wat dit 
alles besit. Wat die geloof besit wat hom deur die 
lewe staande hou, ondanks tegenspoed, ondanks 
moeilikhede en besware. 

Voorwaar niemand so ryk als die gelowige. 
Ryk noem die wereld mense wat in kastele en pa- 
leise woon. Ryk noem die wereld die erfgename 
van koninge en magtiges, maar wie is dan So ryk 
als die gelowiges, kinders van God en mede erfge- 
name met Kristus. Hoe arm hulle mag wees op 
stoflik gebied, van hul Hemelse Vader ontvang hulle 
meer als wat voor aardse skatte kan verkry word. 
Wat sal die mens gee als losprys van sy siel? Aardse 
rykdom en skatte? Nee die is te gering. Uit ge- 
nade ontvang die gelowige dit van God en juis 
daarom is hy ryk. 

Au GO: 
SEE EE EER , 


DRANK VERBOD 
IN DIE VERENIGDE STATE VAN AMERIKA. 


HI. 
Die Voorspoedigste Land. 


Van die rykdom van Amerika kan geen idee 
gevorm word nie. Ek was daar byna `n volle jaar 
en ek het nie 'n enkele bedelaar gesien nie, ofskoon 
my werk my somtyds in die armste buurte gebring 
het. Daar mag volstrek nie gebedel word nie, want 
daar is geen rede vir armoede nie. Daar is soveel 
werk vir die 150 miljoen inwoners van die land, 
dat niemand gebrek hoef te ly nie. Armoede is 
daar nie, maar arm mense is daar natuurlik wel, 
mense wat nie wil of kan werk nie, mense wal 
nooit vir enige betrekking deug nie. 

Ek het vier-en-twintig van die State besoek 
en in al my reise het ek net drie dronk mense op 
straat gesien. Dit is baie moeilik om die indruk 
weer te gee van 'n land waar geen sterke drank im 
die openbare lewe te sien of te kry is nie. In dic 
huise van die welgestelde mense word drank ge- 
stook, die wet kan dit nie belet nie, maar die ge- 


bruik daarvan gaat gepaard met soveel gevaar en 
moeilikheid dat die genot daarvan nie die moeite 
werd is nie. Langsamerhand sterf die gewoonte 
uit. Die opkomende geslag weet nie wat dit is om 
alkohol te gebruik nie, en die werkman kan dit nie 
betaal nie. Die gevolg is, dat die mense, wat die 
wet oortree, onder sekere stande behoor wat maar 
weinig invloed uitoefen op die maatskaplike volks- 
lewe. Veel van die voornaamste werkgewers huur 
alleen geheelonthouders. Henry Ford, byvoor- 
beeld, beweer, dat iemand wat sterke drank ge- 
bruik, nie geskik is om enige verantwoordelike pos 
te beklee nie. Hy betaal die hoogste salarisse, maar 
daar mag nie gerook of gedrink word deur iemand 
in sy diens nie. 

Dit doet die hart goed om in plaats van die 
gewone advertensies van wyn, bier, jenewer en 
brandewyn, allerlei aantrekkelike aankondigings te 
sien oor geurige vrugte sappe en ekstrakte van 
groente; in plaats van die verderfelike kroeg, op 
die hoeke van die voornaamste strate, vrolike win- 
keltjies te kan binne stap, waar niks anders dan 
onskadelike dranke verkoop word nie. Alles word 
dan ook gedaan om die dors van die volk te les. 
Die produksie van dranke van druiwesap, pynappel, 
lemoene, ens., is onder die toesig van die Federale 
outoriteite. Onlangs het die Departement van 
Landbou aangekondig, dat daar nou jaarliks elf 
biljoen bottels van die non-alkoholiese drankies 
verkoop word. Dit is `n steeds toenemende en voor- 
delige industrie. Een van die grootste besware teen 
die Drank Verbod was in die eerste tyd die vrees, 
dat dit die belange van die druiwe-boere in Cali- 
fornia en Florida afbreuk sou doen, presies soos 
in ons land die wyn-boer beskerm word deur onse 
teenwoordige wetgewing. In Amerika het dit egter 
geblyk, dat die vrees ongegrond was. Die druiwe- 
boer maak daar veel meer geld met die uitvoer van 
vars druiwe, met rosyne en die bereiding van on- 
gegiste druiwesap, dan voorheen met die stokery 
van sterke drank. ln plaats van te verminder, neem 
die bebouing van wingerde jaarliks toe. Aan die 
welvaart van die land laat dit niks te wense oor nie. 
Die werkman spandeer sy salaris nou op nuttige 
dinge, iedereen kan dit teenswoordig bekostig om `n 
eie woning daarop na te hou, behalwe natuurlik in 
die groot stede soos Nu York. Daar kom dit goed- 
koper uit om `n etage (fat) te neem in een van die 
moderne, reusagtige huur-huise, waar die nederig- 
ste kamertjie sowel als die weelderigste apartemente 
voorsien is van private bad-kamers, telefoon en 
ander geriewe. Dit is `n vlylige, hardwerkende volk. 
Om 'n begrip te kry van die bedrywigheid van Ame- 
rika moet `n mens self daarheen gaan. Dis eën van 
die gewoonste dinge om hulle te sien 'n huis van 

twintig oi dertig verdiepinge aibieek en 'n ander 
daar te bou van miskien veertig tot sestig verdie- 
pinge. Onlangs het ek in `n tydskrif die model ge- 
sien van `n gebou van een honderd en tien verdie- 
pinge, wat nou opgeiig woid. Nu York City is `n 
eiland van soliede rotssteen wat deurboor is van 
onderaardse tonnels, Spoorwege en uitgestrekte 
velde van winkels, kantore en restaurants: 'n Gebou 
van dertig of veertig verdiepinge het gewoonlik drie 
of vier verdiepinge onder die aarde. Die stasies 
van die onderaardse spoorwege is so groot dat hulle 
van een straat naar die ander loop, in sommige ge- 
valle is hulle twee of drie blokke groot, en als mens 
by sy stasie uitklim, stel voor dat dit die 55ste 
Straat is, dan kan hy per ongeluk in die 57ste Straat 
tereg kom als hy nie weet in welke rigting hy die 
onderaardse wandeling moes gemaak het nie. Selis 
in die gewone gebruik van die “lift” die Ameri- 
kane noem hulle .“elevators”) kan `n onkundige 
mens flaters maak en veel kosbare tyd verloor. Stel 
voor dat hy sy boodskappe gedaan het in een van 
die reusagtige winkels, en hy wil `n koppie tee ge- 
niet, dan sal die winkei-bediendes hom vertel om 
,Restaurants Express” te meem. As hy beter wil 
weet dan die vriendelike adviseur cn hy neem een 
van die plaatselike voertuie, dan loop hy die kans 
om die konneksie te mis op die ses-em-veertigste 
verdieping. Dit het eenmaal met my gebeur, en 
eindelik het ek die raad gekry, om die plaatselike 
lift te neem, terug naar die grond-vloer, en daar- 
vandaan te reis met “Restaurants Express” wat my 
naar die “dak van die hemel” vervoer het. 'Toe 
was ek op die plek van my bestemming binne vyl 
minute. Dit is dus die moeite werd om lang genoeg 
in Amerika te bly om die gewone reëls van die ver- 
voer te leer. 

In 'n gesprek met een van die warme onder- 
steuners van die Drank Verbod het ek verneem, 
waatom die werkgewers teenswoordig so beslis eis, 
dat hulle personeel geheelonthouders moet wees. 
Met al die nuwe uitvindsels en die toename van die 
gebruik van masienerie, met die drukte van verkeer 
op straat, die senu-inspanning in die gebruik van 
die telefoon en die gevare van die lugvaart, het die 
mens meer dan ooit die volle bcheer van sy sinnme 
nodig. Daar mag niks aan die senugestel makeer 
nie, en die ervaring het geleer, dat die gebruik van 
alkohol, selfs in geringe mate, virmamelik werk op 
die senuwe. Die brein van die iiens word in die 
Coiste plaats aangetas. 

Die beswaar teen die ingryp in die vrye wil 
van die mens verval vanseli, wanneer daar in aan- 
merking geneem word, dat daar gedurig in die 
maatskaplike lewe in die vryheid van die mens in- 
gegryp word. Hy moet regs of links hou, alnaar 








die wet voorskryf; hy mag nie nakend rondloop nie, 
dis onfatsoenlik; hy mag nie in die kerk rook nie; 
hy mag nie moor of steel nie, want dit is gevaarlik 
vir die medemens. En daarom mag hy in Amerika 
nie alkohol gebruik nie. Matigheid word nie voor- 
geskryf nie, omdat dit nie kan gekontrolleer word 
nie. 'Terwille van homseli sowel als sy medemens 
mag hy volstrek nie sterke drank gebruik nie, want 
die gewoonte neem gou toe, dit kos geld, en wan- 
neer hy eenmaal verslaaf is, is hy nie meer 'n ge- 
skikte persoon vir die samelewing nie. Die dronk- 
aard weet nie watter kant regs of links is nie; hy 
is meer onfatsoenlik en aanstotelik, onrein en on- 
kuis, dan die naakte mens; hy is net so'n grote ge- 
vaar als die dief en moordenaar, of nog groter, 
want in die raserny van sy dronkeskap kan hy steel 
sonder oorleg, en sy vrou en kinders vermoor, om- 
dat hy nie weet wat hy doet nie. 

Daarom het die vroue van Amerika hulle stem 
gegee aan die voorstander van Drank Verbod. (Om- 
dat Herbert Hoover by uitnemendheid die besker- 
mer van die huiselike lewe, die ridder van vroue en 
kinders die man van vrede en order is. In die diepte 
van sy wysheid weet hy, dat die Drank Verbod 
slegs 'n tydelike voorbehoedmiddei is. Dit sal nie 
altyd nodig wees, om die dranklus met geweld in 
bedwang te hou nie, want die mens sal onder sulke 
gunstige omstandighede gou verlos wees van die 
hunker naar alkohol. Daar is genoeg ander ver- 
soekings, dis nie nodig om iets op sy weg te bring, 
wat hom van sy selfbeheersing ontroof, en hom min- 
der in staat stel, om die onvermydelike versoekings 
te weerstaan nie. lntusse word daar `n geslag van 
geheelonthouers gebore, `n volk so groot, so gees- 
driftig, so entoesiast, so vlytig en prakties, en te- 
wens so idealisties van aard, dat die vreemdeling 
daar menigmaal verslae staat. 

Die Opkomende Geslag. 

Dis in die opkomende geslag wat die ware on- 
dersoeker die geseënde vrug van die Drank Verbod 
ontdek. 

Omdat daar so dikwels beweer word, dat die 
gebruik van sterke drank onder die jong mense 
toeneem, het die Sekretaris van die Vereniging van 
“Intercolligiate Prohibition” onlangs `n versoek ge- 
rig aan die hoofde van al die Uniwersiteite in Ame- 
rika, om inligting. Die uitslag is toe gepubliseer 
in die tydskrif, die Internasional Student, in `n reeks 
van briewe te veel en te lang om in die Hervormer 
te plaats, maar dit kom hierop neer, dat die afskaf- 
fing van die Drank Verbod als die donkerste onheil 
wat die studente ooit kon tref, beskou word deur 
mense, wat verantwoordelik is vir die opvoeding. 
Die aantal studente, wat drink, is so gering, dat 
dit des te meer in die oog loop, en dit word streng 

afgekeur, nie alleen deur die onderwysers nie, maar 
deur die ander studente. Die drankwet word deur 
hulle aangeneem, soos alle andere wette, als nodig 
vir die beskerming en welvaart van land en volk. 
In sommige Uniwersiteite word helemaal geen stu- 
dente toegelaat, wat alkohol gebruik nie. 

Die Regering hou `n wakende oog oor die ge- 
sondheid van die onderdane. Daar mag nie in kon- 
sert-sale, bioskope en ander publieke inrigtinge ge- 
rook word nie, omdat nikotiene so sterk werk op die 
mense, wat nie rook nie. 'Teen die vervalsing van 
voedsel, die gebruik van gemiese stof in etensware 
en drank, tree die wet streng op. 

Wat my egter in Amerika die meeste getref het 
was die sede-wette. Huise van ontug bestaan daar 
nie. Onder die duisende, of liewer, miljoene mense, 
wat ek dageliks in die treine, op straat en elders 
gesien het, by dag of by nag, was daar `nie een 
enkel geval waar 'n man 'n vreemde vrou aange- 
spreek het nie. Die gevaar van onmiddelik opge- 
pak te word is te groot. Wat die sensuur van ver- 
makelikhede betref, kom dit my voor, dat dit stren- 
ger is in Amerika dan in enig ander land. Mens sien 
byvoorbeeld nie van die gemene rolprente wat in 
Suid Afrika so dikwels vertoon word nie. Hulle 
word wel in Amerika geproduseer, maar om naar 
die buiteland te stuur. Die Staat kan die produksie 
deur private maatskappye, nie belet nie ewemin als 
die uitvoer van sulke rolprente, maar daar kan ten 
minste gesorg word, dat alleen die beste dinge in 
hulle eie land vertoon word. Elke land moet sigself 
beskerm deur die sensuur degelik te maak, en SO- 
dra daar geen vraag meer is naar rolprente van 'n 
lage gehalte, sal die euwel `n natuurlike dood sterf. 

Die verbetering op die gebied van gesondheid, 
wat die direkte gevolg is van die Drank Verbod, 
lei vanself tot sedelike verheffing. Ek het nog maar 
geraak aan `n paar punte in een van die ernstigste 
en gewigtigste vraagstukke van ons tyd, waarvan 
die laaste, sedelike verheffing, die heiligste is. As 
dit die lesers van die Hervormer interesseer om dic- 
per in die saak te gaan, kan hulle inteken op die 
klein maandblaadjie “The Tribune”. Die adres van 
die Editeur is Mr. Fred. Dexter, Posbus 1443, Kaap- 
stad. 


Johanna Brandt. 





—df— 


DIE KAAPSE KERK EN DIE GROOT TREK. 





Die volgende bespreking van die boek van Eerw. A 
Dreyer is van die hand van Mnr. Gustav Preller, cn 
het verskyn in ,Ons Vaderland” van 5 September. 

sMaat Rob, ek is teruggegaan op las van dic 
Generaal, en het, met my hoed in die hand gaan 
mooipraat, dat hulle tog net ons kinders moes kom 

doop,—ons sou alles betaal, en hulle weer terug- 
besorg;—maar tevergeefs. Nie Gen wou kom nie. 
Later het 'n paar kom grootwild skiet in Soutpans- 
berg, en tegelyk ook van die kinders gedoop!” 

Nee, dit is nie `n aanhaling uit die boek van 
eerw. Dreyer nie, maar slegs `n verklaring van oud- 
ouderling H. A. Pretorius, aan `n ander by sekere 
kerkgeleentheid, jaregelede hier in Pretoria. 

Die aangesprokene het gepleit vir samewerking 
en meer verdraagsaamheid op kerkelik gebied. Albei 
was ouderlinge van die Ned. Herv. kerk, en die dis- 
kussie het geloop oor `n verdeling van die kerk-eien- 
domme, na die skeuring van 1892. (Ons bely die- 
selfde geloof, ons is voorheen lidmate gewees van 
dieselfde kerk,—waarom nou twee kerke? So het die 
gesprek gegaan en dit was die antwoord daarop, wat 
op die omstanders van die dae `n diepe indruk nage- 
laat het. 

Ons sou hulle vervoer, en weer veilig terugbreng; 
ons sou `n behoorlike traktement betaal wat ek daar 
en dan in kontant-geld aangebied het. — Nie éen 
wou kom nie!—En toe stuur sir Harry later nog die 
Skotse predikante teen ons uit, nadat hy eers gesê 
het, dat hy ons met die geestelike swêrd sou uitroei, 
terwyl hy dit nie met die wapen kon doen nie!” 

Dit was `n nog swaarder refleksie op die ,agter- 
ste” Kerk van dié dae, en daar het twyfel bestaan, 
—nie aan die woord van die gryse oue segsman nie, 
maar oor die vraag, of hy dit nou wel goed verstaan, 
en goed verklaar het, dié dreigement met die ,,geeste- 
like swaard”. En toe werd daar voor die dag gehaal 
'n verklaring uit ,,De Volkstem” van 19 Mei, 1893, 
—die uitspraak van die Hooggeregshof in die Tri- 
chardtsfonteinse kerksaak het geval op 5 Junie 1893: 

Knoppieslaagte (Pretoria), 19 Mei 1893 —Wy 
hebben onlangs gehoord dat daar personen zyn die 
ontkennen dat die Goeverneur, Harry Smith, gezegd 
heeit aan Komdt.-genl. A. W. |J. Pretorius dat, als 
hy de burgers niet onder Hare Majesteit kon  in- 
schieten met bommen en kanonnen, hy het geestelike 
Zwaard zoude sturen. Harry Smith heeft dat gezegd 
by Dongela, met ons uittrekken uit Natal maar 
Transvaal, in het jaar 1848. — Wy kunnen alles be- 
wyzen met getuigen wat hier staat. De oude heer 
Joachim Prinsloo, die reeds overleden is, heeft voor 
Zyn dood `n schriftelike verklaring afgelegd. Toen 
de Goeverneur met die Komdt.-genl. sprak, zat 
Prinsloo voor de tent, met G. $S. Pretorius, H. A. 
Pretorius, H. P. A. Pretorius, M. P. W. Pretorius en 
vyftig andere personen. Wy verlangen niet de £100 
die, naar ons verteld wordt, mnr. Ackermann voor 
het bewys van die woorden uitgeloofd heeft. Wy 
willen dat niet voor geld bewyzen, maar slechts uil 
liefde tot ons volk. Ook Andrew Murray heeft om- 
streeks 1850 dezelfde woorden gebruikt, op de plaats 

van Kaper Kruger, achter Magaliesberg. Wil men 
het nog betwyfelen? Dan slechts deze vraag: is 
dat geestelike zwaard niet in onze kerk gekomen en 
alles in tweedracht gemaaid?” 

Die stuk is onderteken: G. $. Pretorius, M. P. 
W. Pretorius en H. P. Pretorius. 


Literatuur daaroor. 


Daar werd in 1917 `n ernstige poging gedaan 
om die houding van die Kaapse kerk met betrekking 
tot die Voortrek in 'n betere lig te stel. Dit was die 
werk van ds. C. Spoelstra. Dr. $. P. Engelbrecht 
het daar weinig van orend laatstaan na sy ,,Geschie- 
denis van de Nederduits Hervormde kerk in Zuid- 
Afrika,” (twee dele: 1920 en 1925). 

En nou kom eerw. A. Dreyer, argivaris van die 
Ned. Geref. kerk in Kaapland, met hierdie verdere 
werk: ,Die Kaapse Kerk en die Groot Trek” (Druk- 
pers Mpy. van de Sandt de Villiers en Kie, Kaap- 
stad) nog meer, tothiertoe geheel onbekende bewyse 
aanvoer vir 'n houding van die toemalige Kerk waar- 
van die verdienstelike uitgewer in `n voorwoord ver- 
klarend sê: 

,Die mense van daardie geslag het die betekenis 
daarvan (nml. van die Voortrek) nie verstaan nie. 
Inteëndeel, die trek is misverstaan sowel deur die 
Regering as deur die Kerk van dié tyd. Eers nou, 
na byna honderd jaar, begin ons die betekenis van 
die Trek en al sy gevolge in hul regte perspektief te 
siëR.” 

Die mooi uitgegewe werk bevat 'n menigte van 
oorspronkelike stukke, uit die verskillende kerkelike 
argiewe met inleiding en aantekeninge van die 
skrywer, en verdien in die besit te wees van ten- 
minste iedere predikant of kerklike dienaar, wat be- 
gerig is om op die hoogte te wees van die kerklike 
en ander toestande soos ons dit vandag aanskou. 

Daar is baie verklarings vir die houding van 
die kerk in Kaapland, teenoor die ,,nomade”, soos 
die Voortrekkers genoem werd in 'n besluit van die 
Kaapse Sinode van 17 Oktober 1837. Sy lêraars was 
feitelik ambtenare van . die Engelse Regering, alf- 
hankelik van dié regering vir hulle traktement en 
deur die Regering aangestel. Die Regering het die 
trek veroordeel en gedwarsboom uit alle mag, en 
selfs die ammunisie-toevoer van die emigrante af- 
gesny, waardeur hulle feitelik oorgelewer werd aan 
die genade van die barbare wat hulle aan alle kante 
omring het. Hulle het die volksbeweging, wat van- 
dag deur iedereen erken word as die behoud van ons 
Afrikaansesprekende element, nie begryp nie, en 
maar net die Regeringsmanne nagepraat, in die hul 
veroordeling en wanvoorstelling daarvan. 

So is daar allerhande verklarings van die hou- 
ding van die Kerk teenoor die Voortrek. Maar dit 





gaan nie meer aan om die onpatriottiese van die 
houding langer te wil ontken nie. Hier is die bewyse, 
wat nie voorheen reeds aangevoer werd nie. 


Dénasionalisasie die Doel. 


Die Sinode van 1837 was vir 'n belangryke deel 
saamgestel uit Skotse predikante. Die Engelse Re- 
gering het namelik in die behoefte aan predikante 
voorsien deur Skotte, wat in Skotland vir die diens 
van die Presbyteriaanse kerk opgelei was, naar Hol- 
land te stuur, om die taal, aan te leer en in Hollands 
te kan preek. Op die wyse is verskeie manne in 
Suidafrika teruggekom, wat hier `n verreikende in- 
vloed laat gelde het op die loop van onse kerkelike 
aangeleenthede. En so was op gemelde Sinode nie 
minder als elf predikante uit Skotland geboortig,— 
Smith Taylor, Edgar, Fraser, Murray, Robertson, 
Cassie, Sutherland, Morgan, Reid en Thompson. Dit 
kan weinig twyfel ly dat, hoe goed en gunstig die 
predikante en hulle kinders naderhand ook bekend 
geword het binne die Ned. Geref. Kerk, die Rege- 
ring se doel met hulle en met die Afrikaners baie 
duidelik op dénasionalisasie aangeleg was. Dit be- 
hoef sekerlik geen betoog nie. Dit lê voor die 
hand, en dit het ook gebeur, en voortgeduur totdat 
die gevolge van die Trek hul later laat gelde het, ook 
in Kaapland. j 


En daarom ook kan mens die houding van die 
Voortrekkers, nadat hulle boondien nog opelik ge- 
dreig was met die ,,geestelike swêrd”, heelmaal goed 
begryp en billik. Dat sir Harry, sy voorgangers en 
opvolgers geen sukses gehad het met die dénasiona- 
lisasie van die Afrikaners deur hul éie kerk nie, —dit 
het die Afrikanerdom vir `n seer belangryke deel te 
danke aan die reaksie van dieselfde Voortrek en sy 
gevolge, op die Afrikaners in Kaapland. ,,As daar 
geen Voortrek was nie,” het `n prominente politikus 
en predikant verklaar, ,,dan sou daar vandag ook 
geen Afrikaner-nasie gewees het nie.” 


Destyds het die mense dit egter nie begryp nie. 
Die Sinode van 1837, toe die trek dus reeds in volle 
gang was, het `n besluit geneem—die eerste in hier- 
die boek van eerw. Dreyer, —wat bywyse van ,,Her- 
derlike Brief” uitgesaai werd en die trekkers agterna 
gestuur, waarin betreur word dat die mense ,,hul 
haardstede en altare verlaat sonder `n Mozes of 
Aaron, en sonder belofte of aanwysing van `n 
Kanaan. Hulle, die wegtrekkende Voortrekkers, word 
in vrome bewoordinge herinner aan ,,hun dure plich- 
ten, die zy by de doop hunnmer kinderen op zich 
namen'”; maar daar was nie éen van die manne wat 
dié vrome besluit onderteken, wat sig wou aanbied 
om met hulle saam te gaan en die ,,dure pligte” te 

,Zo kan ook de Synode hare goedkeuring geen- 
sins hechten aan het voornemen van velen die deze 
Nomaden (swerwers,—ÉEd. O.V.!) op 't spoor 
wensen te volgen”! 

Die houding was tenminste konsekwent, uit die 
Engelse standpunt van die dae,—as die Kerk haar 
goedkeuring nie daaraan kan heg, dat nog meer an- 
der mense agter die swerwers sonder leiding of doel 
aantrek, dan kan die Kerk hulle ook geen hulp ver- 
leen nie! 

Maar dit is nog nie al nie;—hulle word bestraf 
en berispe: 

Griewe Goedgepraat. 


,Het is toch laakbaar, dat men de Overheid 
verge, dat deze zich uitsluitend naar Onze zin en be- 
langen schikke”—omdat die ,,owerheid” self ook 
naar bevele uit Engeland moet handel! So werd selfs 
die skreiende griewe wat hul in beweging gebreng 
het, oordoesel en goedgepraat uit die standpunt van 
die Engelse! 

Die ,,Herderlike Brief” is die werk gewees van 
'n ds. Herold. 

Inderdaad,—dit is die sagste kritiek: hulle hct 
van die hele beweging g'n lor gesnap nie. 

Dr. Wm. Robertson, die Ned. Geref. predikant 
van Swellendam, is so'n bietjie rondgewees onder die 
mense, van sy gemeente, wat hul oral klaarmaak om 
te trek, en skryf `n lange brief aan die editeur van 
die ,,Commercial Advertiser” (Fairbairn), om “ihiese 
deluded people” tog aan die verstand te breng die 
verkeerde van hul handelwyse, en veral die opolte- 
ring van die Britse Regering vir hulle! 

Van Regeringswege word 'n proklamasie uit- 
gevaardig, waarin die trekbeweging as 'n ,,raserny ” 
bestempel word, en `n beroep gedaan op alle predi- 
kante om dit ,,door alle middelen in hun vermogen” 
te bestry. a 

Die trek verdwyn oor Grootrivier, en toe begint 
die smekinge van die trekkers by die kerk, om die 
bystand van `n predikant. Die eerste smeekbrief van 
die aard is gedateerd Vetrivier, 17 Nov., 1837, en 
ondertekend o.a. deur Piet Retief en Gerrit Maritz. 

Die jaar daarop skryf die latere genl. Pretorius, 
—na sy voorlopige besoek aan die Voortrek in die 
Vrystaat, Transvaal en Natal, — aan ds. van der 
Lingen, om dieselfde doel,—sonder enige gevolg. 

Wat is die Traktement? 


Silkaats is tweemal geslaan, die moord op Retief 
en sy landgenote het plaasgevind, die Voortrekkers 
denk daaraan om teen Dingaan op te trek, en Pre- 
torius rig 'n tweede brief aan ds. van der Lingen 
oor dieselfde saak. Geen resultaat. Die Winkom- 
mande is afgeloop; Dingaan onderwerp. Die tweede 
kommande is ook al terug, en toe skryf die ver- 


naamste lede van die Volksraad,—J. ]. Burger, ]. S. 
Maritz (Gerrit Maritz was toe dood) en genl. Pre- 
torius `n smeekbrief aan die vier Afrikaner predi- 
kante: A. Faure, Herold, van der Lingen en P. Faure. 


4, waarde heren, wy smeken ulieden, dat gy 
voor ons wildet omzien naar `n man Godes, `n 
trouwe herder en voorganger. `n Bestaanbare be- 
loning en `n vruchtbare, aangename woning zullen 
wy hem verschaffen, en alle agting en ére hopen wy 
hem te zullen toedragen. (Gedenk toch dat er ver- 
scheidene harten onder ons zyn die als daaronder aan 
treurigheid versmelten, dat het licht van de kandelaar 
zal weggenomen blyven—wat zal dan het vrucht- 
baar land ons baten zonder `n ware voorganger in 
de godsdienst onze vaderen?” 

Geen teken nie. Meer.. 

Ds. Abraham Faure stuur die brief deur aan 
Herold en skryf daarby: 

“Ik weet niet of gy het van belang oordeelt hun 
te antwoorden, of de ons opgedragen last op u zoudt 
willen nemen . . . My dunkt het zoude best zyn ont- 
vangst te erkennen, en alsnog enige informatien in 
te winnen—hoeveel zielen, hoeveel heidenen, hoeveel 
ongedoopte kinderen, en waar de woning van de 
lêraar zyn zal hoeveel tot onderhoud hem gegeven 
Zal kunnen worden . . .” 

Om een of ander rede trek Herold hom niks van 
die affére aan nie; Faure antwoord self: 

s Vele zwarigheden zyn aan dezelve (die beroep) 
verbonden . . . het is nodig te weten ten naastenby, 
het traktement waarop hy zoude kunnen rekenen, en 
op hoedanige wyze dat aan hem worden betaald.” 

Plus 5,000 ,,godsdienstige traktaten”. 

Diepe Verontwaardiging. 

In diepe verontwaardiging word daaruit die 
Voortrek in die Kaapse koerante geskryf: 

, Wat doen onze Afrikaanse léraren, dat zy niet 
naar ons willen komen? Hebben de weleerwaarde 
heren geen nationaal gevoel, of denken de heren mis- 
schien geen genoegzaam onderhoud alhier te krygen? 
Indien zy dit denken, zyn zy verkeerd. Laten de 
weleerwaarde heren vragen welk salaris wy hen per 
jaar willen geven ... en sy zullen het edelmoedig ge- 
voel onzer immigranten duidelik voor de zaak van 
God ondervinden.” 

Besoekers wat uit die trek in Kaapland terug- 
keer, doen dit met skriftelike opdragte om te probeer 
'n predikant te beweeg om naar hulle te kom. Alles 
tevergeels. 

In 1840 ontvang ds. Taylor van Cradock, op sy 
versoek, drie maande verlof om die naaste trekkers 
te besoek. Die Ring besluit dat hy kan gaan ,op 
voorwaarde dat hy sakramenten niet zal uitdelen 
noch lidmaten aannemen!” 

Hier is miskien die geval wat oud-ouderling H. 
A. Pretorius van Pretoria bedoel het—waar hy met 
die hoed in die hand tevergeefs gesoebat het. 

In 1843, nadat Natal weer aan die Voortrekkers 
ontfutsel was, kry ds. A. Faure, die Kaapstadse pre- 
dikant van die Ned. Geref. Kerk, van die Goewer- 
neur, sir George Napier, 'n besondere opdrag, om die 
Natalse Voortrekkers te besoek en hulle ,,geesteiike 
welsyn te behartig”! Ds. Faure skeep hom gewillig 
in met sy eggenote, op koste van die Staat, en teen 
vergoeding van sy uitgawe, en kom die 10e Sept. 
1843, op H.M.S. ,,Thunderbolt” (sici) in Port Natal 
aan. 

Eerw. Dreyer sê: ,,Ds. A. Faure was uit voeling 
met die gees van die Trek, en sy hele optreding in 
Natal het onderwerping aan die Britse gesag voor- 
gestaan .. . sodat hy aangesien werd as aigesant 
van die Britse Regering.” 

Wat was hy anders? Hy is onder beskerming 
van die Britse kommissaris in Pietermaritzburg ver- 
skyn, en het daar versoeke ontvang, sowel skriftelik 
as mondeling, om die ander plekke nie te besoek nie, 
aangesien die mense hom nie wou sien of hoor nie. 

In Desember was ds. Faure alweer in die Kaap 
terug, en word hom daar `n fraaie adres aangebied 
—Oonderteken en opgestel meestal deur ambtenare, 
laat dit gesê word tot verskoning van die inwoners, 
—wat een en al bewierroking is van ds. Faure, en 
deur hom van die goeie Regering wat hom gestuur 
het. 

Voortrekkers benoem Amerikaanse sendeling. 

Die pers praat reguit. Die “Commercial Adver- 
tiser” (Fairbairn) raai die publiek af om So `n éen- 
sydige en onbesuisde stuk te teken. 

En so ping-pong die kleintjies en die kleine 
dingetjies heen en weer, jarelang. Die Voortrekkers 
het inmiddels die Amerikaanse sendeling, Lindley, tot 
predikant beroep en ingeseën, en hy bedien hulle ge- 
trou. Later het hulle ds. Dirk van der Hoff uit Hol- 
land beroep, en daar het enige besoeke gevolg van 
Kaapse predikante, waarvan oud-ouderling H. A. 
Pretorius miskien `n bietjie té bitter, onder die bit- 
tere dinge van 1893, gesê het, dat hulle kom ,,groot- 
wild skiet en kinders doop” het! 

Enfin,—hierdie boekwerk van eerw. Dreyer be- 
vat al die dokumente en briewe wat daarop betrek- 
king het, en is 'n baie leersame werk, goed en dege- 
lik inmekaar geset, en mooi en aantrekkelik aan die 
leser voorgeset. Met hierdie publikasie meen die 
skiywer, is ons argiewe nou geheel en al afgesoek 
van alle stukke wat op die Voortrek slaan. 

Hy het met die openbaarmaking `n nuttige diens 
aan die geskiedenis bewys, en sy boek verdien `n 
plek in die biblioteek van alle predikante en ander in 
1ransvaal wat hulself rekenskap wens te gee van 





die wording van die dinge, soos ons dit aanskou,— 
drie verskillende Afrikaanse kerkgenootskappe in- 
plaas van net een. Maar ook die bestaan van `n 
doelbewuste, lewenskragtige Afrikaner-nasie, met sy 
eie taal. 

,Die Kaapse Kerk en die Groot Trek”, deur A. 
Dreyer, is verkrygbaar by alle boekhandelaars, en 
kos 20s. 


(Die volgende is uit die bespreking in ,Die Burger" 
van d September.) 

Die Groot Trek was in volle gang toe die Sinode 
van 1837 byeengeroep is. Ons lees dat die Sinode 
hom tereg bedroef het omdat soveel lede hul haard- 
stede en altare verlaat het en sonder `n Moses en 
A&ron die woestyn ingetrek, en sonder belofte of 
aanwysing `n Kanaan vir hulle gaan opsoek het. 

Het die lede van die Sinode ook nagegaan wat 
die oorsake van die Groot Trek kon gewees het? Ons 
weet genoegsaam wat die oorsake was. Maar het die 
lede van die Sinode dit ook geweet? Dit tref ons 
dat die meerderheid van die afgevaardigdes predi- 
kante was van Skotse afkoms. Ons behoef nou niks 
meer te sê nie. (Gewoonlik kan verskillende mense 
mekaar wel verstaan, al duur dit dan ook enige tyd. 
Maar daar is gevalle waar dit nie moontlik skyn te 
wees nie. En hier het ons 'n geval waar dit on- 
moontlik was dat mense van verskillende afkoms met 
verskillende ideale mekaar begryp. Die afstand 
tussen hulle is te groot. 

Die Trekkers en die manne wat teenoorgestelde 
ideale gekoester het, kon mekaar nie verstaan nie. 
Verstaan beteken op die standpunt van 'n ander gaan 
staan. En ons beskou dit as onmoontlik dat `n pre- 
dikant van Skotse afkoms kan gaan staan op die 
standpunt van die Trekker met al sy griewe en al sy 
ideale. En daarom lees ons in die verslag: ,,Te regt 
bedroeit zich de Synode.” Maar is nou die reg aan 
die een kant wat die ander kant nie kan verstaan 
nie? Alle moeilikheid kom aileen omdat die twee 
verskillende rasse mekaar nie kon verstaan nie. 

Toegegee dat die Sinode die houding van die 
Trekkers nie kon verstaan nie, moet hulle daarom 
van geestelike hulp en voorligting verstoke bly? 
Want die Trekkers vra voortdurend om herders en 
leraars, en hulle bly van geestelike voorligting en 
herderlike versorging verstoke. Dis nie reg nie. Die 
Trekkers was nie 'n onordelike troep wat buite orde 
en wet wou leef nie. Juis hul dringende bede om 
predikante en onderwysers spreek dit teen. Selfs 
sommige predikante op die grensplase het geweier 
om kinders te doop. Moet nou die heilige sakrament 
aan kinders van die gemeente geweier word omdat 
twee rasse mekaar nie kan verstaan nie? 

En moes die Trekkers wat begerig was om die 

Evangelie te hoor predik en wat behoeite gevoel het 
om die Heilige Nagmaal te vier van hierdie voorreg 
verstoke bly omdat daar nie 'n moontlikheid was dat 
twee verskillende rasse mekaar kon verstaan nie? 

Lees tog die roerende briewe wat die Trekboere 
geskryf het en waarin hul verklaar dat hul die plan 
het om kerke te bou, maar kla dat daar niemand 
sal wees om aan hulle die Evangeliewoord te predik. 
Die ongevynsde vroomheid van die Trekkers het ons 
altyd met bewondering vervul. Hul weg deur die 
woestyn was 'n geloofsdaad. Hulle het getrek en 
alles agtergelaat om te gaan trek met die doel om in 
vryheid hulself te ontwikkel. En op die weg het hul 
altyd voorligting gesoek in die Woord van God. Wie 
huis en haard verlaat en in die woestyn trek 'n on- 
bekende toekoms te gemoe, is 'n held. En die daar- 
by op God sy betroue stel en van Hom alle hulp ver- 
wag is 'n geloofsheld. Jammer dat daar mense is 
wat sulke manne nie begryp nie. Maar as ons nie 
begryp nie, dan kan ons tog waardeer. En waarom 
dit dan nie! Omdat die afstand te groot is. Daar 
is gevalle waar twee mense of partye mekaar nooit 
sal begryp nie. As iemand vir ideale alles opoffer 
dan moet ons bewonder, en nie veroordeel nie. 

Na lang onderhandelinge is daar eindelik hulp 
gekom, nadat sendelinge van verskillende genoot- 
skappe geestelike hulp gegee het. 

Die meerderheid van die sinode van 1837 het 
die Trekkers nie begryp nie. Kan ons iets van die 
houding van daardie sinode verstaan? Die lede was 
nie geheel vry nie, hul was staatsdienare, en het hul 
aanstelling te danke gehad aan die goewerment. 
Menslike motiewe het ook hier soos orals `n rol ge- 
speel. Dis so moeilik om juis te oordeel as ons een- 
maal voor nuwe omstandighede geplaas word en 
geroep word om 'n oordeel te vel. lt dit dan nie die 
gemaklikste weg om te bly by wat is en iedere nuwe 
beweging met wantroue te beoordeel nie? Ons offer 
so dikwels ideale op aan gemaksug, en dan dink 
ons dat ander mense ook dieselfde behoort te doen. 
As ons hieraan dink dan skyn die daad van die 
Trekkers in te druis teen alle gesonde oorlegging. 
Want daar is niks wat die mens so moeilik verstaan 
as die ideale van ander mense nie. 


df — Re 
KORRESPONDENSIE. 


(In De Hervormer van 15 Augustus het ons berig 
van 'n brief van G. J. P. In die uitgawe van 1 Septem- 
ber kom Oom Sarel op die skrywe terug, en daarom 
meen ons, dat dit beter is om die brief van G. J. P. in sy 
geheel op te neem.—Red.) 

Geagte Redakteur, 

Waar ek oor gaan skryf, is omtrent ons predikante, 
die wat nog in diens is, en vroegere dae. kk praat 
maar net van dat ek min of meer 192 jaar oud was. 'Toe 
was die predikante nie veel nie. Hulle moes baie deur- 


gestaan het, met alle ongemak, met kar en perde, en 
ook met ossewaens moes hulle gaan deur modder, hoog- 
waters en alle gevare, soos ons self weet dat dit in 
daardie dae was. Toe was daar geen treine en motur- 
karre nie. Ons predikante het toe nie gewoon in pa- 
leise nie, en hulle het ook nie daarnaar gesoek nie, maar 
hulle was tevrede met eenvoudige wonings. Maar hulle 
het siele gesoek voor Jesus. Ook nie vir `n groot salaris 
nie, want hulle was tevrede met £250 tot £300 per jaar, 
miskien 'n weinig hoger. En nou, geagte Redakteur, 
vra ek hoekom moet ons pedikante nou so baie geld 
kry? Ons lees dit mos nie in die Bybel nie. En as die 
pastorieë nie is as `n paleis, dan is dit ook nie goed nie. 
Laat ons ronk kyk en hoor, en dan sal ons vind, dat 
politiek en geestelikheid nie meer verre van mekaar is 
nie, maar bykans aanmekaar geskakel is. En as ons 
Gemeentes nou nie met ons Kerkrade ontwaak nie en 
keer, dan sal hulle die lydende party wees, want onder 
ons Gemeentes is baie armes. Dit is tot gemak en ge- 
rief van ons predikante, en tot voordeel van hulle nage- 
slag. Dit gaan so, dat, lyk dit vir my, die meerderheid 
moet buig onder die minderheid. Nou vraag ek, geagte 
Redakteur, is dit nie daardeur nie, dat so vele van ons 
opgeslorp word deur die sektes? Vele van ons mense 
sê, net waar mens hoor by ons kerke en van ons predi- 
kante is dit net geld. ËEk is nie teen ons kerke en vredi- 
kante nie, maar ek waarsku vir wat kom. Ek vrees, as ons 
nou nie ontwaak in die geldelike sake, sal ons nie kan 
volhou nie. 
By voorbaat dank vir opname, GT JIP 

Klerksdorp. Messina, 1 Aug. 1999. 


SERKULERE BRIEF AAN DIE NED. HERV. KERK- 

RADE, LOUIS TRICHARDT, LAE VELD, GWE- 

LO, ENKELDOORN, FORT VICTORIA. 
Waarde Broeders, 

Ons voel dat ons hier in die Noorde nie kan uitbrei 
nie soos dit behoort omdat ons nie die bearbeiding het 
wat ons daarvoor in staat sal stel nie. Die afstand is 
groot en die reiskoste vir die konsulente is byna genoeg 
om saam met die konsulent gelde vir ons 'n predikant 
te beroep. Dan het ons `n betere bearbeiding en die in- 
komste sal ook beter wees. 

Ons wil u die volgende ter oorweë gee— 

(1) Louis Trichardt, Messina, Lae Veld en Rhodesia 
kombineer dadelik en beroep saam 'n predikant. 

(2) Die woning van die predikant sal op Louis 'Pri- 
chardt wees. 

(8) Die volgende skaal van Salaris kan oorweeg 
word— 





Louis Trichardt per jaar .. 237 lede £900 00 
Messina per jaar ... uu od 60 lede ... & 50 00 
Lae Veld per jaar ... uu 215 lede £150 0 0 
Gwelo Rhodesia per jaar 150 lede ... £100 00 

672 lede £500 0 0 


Enkeldoorn en Fort Victoria weet ek nog nie maar 
sal seker so veel wees as Gwelo. 

(4) Vir die huis sorg Louis Trichardt maar elke ge: 
meente betaal daarvoor jaarliks `n huur Soos ooreenm- 
gekom kan word. 

(Bb) Vir die predikant word `n doelmatig motorkar 
gekoop en betaal ieder gemeente na die aantal myle 
wat in haar belang afgery word. Alles word in 'n sen- 
trale kas betaal waaruit die lopende koste van die motor 
en dié reperasies betaal sal word. 

(6) Die groot moeilikheid lê nog by Rhodesia met 
die drie gemeentes wat onder die Ring van Zeerust sor- 
teer, maar die konsulent wat Rhodesia nou seker bedien 
val onder die Ring van Standerton, daarom is ons seker 
dat om 'n vaste predikant vir hierdie geweste te verkry, 
die Algemene Kommissie saam met die Konsulent van 
Rhodesia hierdie plan sal toejuig en ons daarmee be- 
hulpsaam sal wees. 

Wees so goed om ons so spoedig moontlik te ant- 
woord, sodat ons met ons volgende Kerkraads Vergade- 
ring, 9 November 1929, hierdie saak kan oorweeg en u 
verder in kennis stel. 

Ons bedoeling is die uitbreiding van ons kerk en 
die betere bearbeiding van haar lede. Laat ons God bid 
om ons hierin te lei en voor te lig dat Sy grote Naam al 
die eer mag ontvang. 

Ons vertrou dat al die kerkrade met ons hierdie sal 
saam gaan en daardeur die kleinere gemeentes ook aan- 
help om op eie bene later te staan. 

U Gods beste seen toebiddende het ek die eer te 
wees waarde broeder, 

Ouderling, Skriba, Ned. Herv. Kerk, 
Messina. 


df 
KRUGERSDORP WEESHUIS. 





ONTVANG IN JULIE EN AUGUSTUS 1929. 

Otto, C. B., Groot Marico, 1 sak lemoene. 

Brits, J. J., Fochville, 1 sak patats. 

Kuhn, H. J. F., Hermina, 1 sakkie droë bone. 

Joubert, J. J., Groot Marico, 1 sak lemoene, 1 steen seep. 

Bester, W. G. A., Leeuwdoorns, 1 sak pampoene, 1 sak 
droë bone. 

Wolmarans, Mev. F. P. K., Bodenstein, 1 steen seep. 

v. d. Berg, P. $., Groot Marico, 8 sakke lemoene. 

Dames Komitee, Pretoria, 50 jts. materiaal, 1 dz. gare, 
45 jts. elastiek, 

Strydom, S. J., Vereeniging, 1 sak meel, 6 sakke pam- 
poene. 

Jacobs, N. J. G., Endicott, 150 pampoene. 

Naude, Mev. C. B., Groot Marico, 4 sakke lemoene. 

van Zyl, A., Zeerust, 2 sakke lemoene. 

Joubert, Mev. J. H., Boshoek Stasie, 9 Ib. seep. 

van Staden, K. P., Groot Marico, 4 sakke lemoene. 

Strydom, Ds. en Mev. S. J., Krugersdorp, 50 Ib. seep, 
1 room afskeier, 1 naai masjien. 

Roos, M. J., Groot Marico, 1 sak lemoene. 

Joubert, J. H., Boshoek, 28 sakke lemoene. 

Moll, B. P., Brits, 2 sakke mielie meel. 

Joubert, F. J., Groot Marico, 5 sakke lemoene, 1 sak 
pampoene. 

Arndt, Mev. B., Krugersdorp, 1 Ib. tee. 

Brits, Mev. J. J., Fochville, 11 1b. seep. 

Smit, J. A., Jasper, 1 sak blom kool. 

Joubert, Tollie, Groot Marico, 4 sakke lemoene. 

Buitendag, Mev. F. W. C., Reismierbult, 6 Ib. seep, 12 lb. 
droë vrugte. 

le Roux, Mev. D. M., Krugersdorp, 36 1b. ertappels. 

Welken, Mev. H. C.,, Heilbron, 1 blik vet, 2 stene seep, 
2 blikkies jam en biltong. 

van Staden, Joh, Groot Marico, 5 sakke lemoene. 

van Staden, Jock, Groot Marico, 1 sak lemoene. 

Erasmus, J., Zeerust, 1 sak lemoene. 

Labuschagne, G. J., Groot Marico, 4 sakke lemoene. 

van Staden, Thos. G., Groot Marico, 1 sakkie lemoene. 

Bester, W. J. A., Leeuwdoorns, 1 sakkie droë bone. 
Jemings, Maloneys Halt, 1 sak mielie meel. 

Strydom, Ds. $S. J., Krugersdorp, 1 hamel. 

Fouche, D. J., Leeuwdoornstad, 1 hamel. 

Brits, C. M., Leeuwdoorns, 1 hamel. 

Joubert, Tollie, Groot Marico, 4 sakke lemoene. 
Brandt, Ds. L. E., Vereeniging, Tydskrifte. 
Ockeloen, Mev. G., Pretoria, Tydskrifte. 

Arndt, Mev. B. Krugersdorp, 1 sak mielies, 1 klein vat. 
Dreyer, Mev. T.,, Bank Stasie, kleerasie en materiaal. 
Jacobs, P. D., Vereeniging, 1 sak pampoene. 

du Toit, J. P., Leeuwkop, 2 sakke ertappels. 
Joubert, J. J., Groot Marico, 3 sakke lemoene. 
Bronkhorst, Z. J. Duiwelskloof, 1 sak ertjies. 


Ds. W. P. J. Poen balans bydrae P/stm susters 
van*Baalen; Mei; (Kol.: boek) Ed Ed 
Joubert, Charlotte en Hester, Ohrigstad ... 
Joubert; J: H., Boshoek' Stasie ... ui oa es 
dui Plessis, T. S. Morsenson ... AE 
Grobler, M. S. F., Kokstad .. 

Kortkloof De RE 


HEOSHOOR 
Hi 
H— 
GooossF 


Eed j “Ober- 


Hoer) ii n EN se Me AA 216 0 
Marx, Magritha (Kol. boek), Gysdorp ... uu 8 20 
van Zyl, Attie, oe slakke Oe 8 00 
Vriend, Balmoral. sd EE EN GO) 
Brits, C. M. (Kol. ER EER EES oek ese 8 08 
Bester, W. J. A. (Kol. boek), Leeuwdoorns .. 2a) IR) 
Centnerowithz, M., Krugersdorp ... . mm 010 6 
Grobler, SP. Potchefstroom .*. AG (6 0 
Kock, Mnr. en Mev. J. F., Rodora ... uu. se me 1 00 
Blignaut, S. J., Kaalplaats .. As Ed 0 10 0 
Potgieter,:Mev. Klipdrift... ees oe se iS 106 
Grimbeek, E. (Kol. boek), Elandsheuvel .. 0 15 0 
Labuschagne, Mnr. en Mev. J. H., Durban ... 0 15 0 
Meyer, Mej. Hettie (Kol. boek), Voetpaddrift 1 8 0 
van Rensburg, M. J. Bosmansrust ... uas ms dds 6 

Met hartelike dank aan al die milde gewers. 

Namens die Kommissie 
S. J. Strijdom, 
Huisvader. 


Krugersdorp, 31 Aug. 1999. 


IN MEMORIAM. 


Met innige liefde en verlange dink ons nog aan 
die bittre middag, van 8 September, half vyf, 1926. 
In die bloeiende lewe van ons veertienjarige seun- 
tjie Martienus Viljoen (gebore Hattingh). 

Maar tog was die bittre middaguurtjie van sy 
heengaan een blye verwagting, herdink ons nog aan 
sy laaste woorde: Mammie ek gaan woon in Jesus 
se voor-huis. En daar is baie plek. So hoop ons 
dat, ons hom met die troue behulpsames hom daar 
te ontmoet. 


Die verlangende ouers: 
N. M. Viljoen. 
M. A. Viljoen, gebore Hattingh. 
Susie en Marietjie Viljoen. 


Groenfontein, Erasmus. 


